21/03/2014 | Administración LocalMunicipal
Culleredo
Economía, Facenda, Réxime Interior
Lista definitiva de admitidos e excluídos e convocatoria primeiro exercicio (Técnico/a Animación Sociocultural. Consolidación emprego temporal)

Por Resolución da Concelleira de Administración local e Cultura, do 10.03.2014, acordouse: A Xunta de Goberno Local, na súa sesión de 14.04.2010 aprobou a convocatoria e as bases específicas da convocatoria dunha praza de técnico/a animación sociocultural. Por resolución do 24 de xaneiro de 2014 da concelleira de Administración local e Cultura, aprobouse a lista provisional de admitidos e excluídos. A lista provisional de admitidos e excluídos foi publicada no BOP do 10 de febreiro de 2014. O día 21 de febreiro de 2014 rematou o prazo de presentación de reclamacións á lista provisional de admitidos e excluídos á convocatoria da citada praza. Durante o citado prazo dona María Jesús Escanciano Abalo presenta escrito (rexistro entrada 2014/1245 de 17/02/2014) no que solicita ser admitida na convocatoria dunha praza de Técnico de animación sociocultural, unha vez revisada a documentación presentada e tendo en conta as alegacións feitas ao efecto. A titulación esixida na base 2.1 das bases específicas da convocatoria, é a de “Técnico animación sociocultural, ou equivalente”. A titulación que acredita Dª Rosa Aurelia Fuentes Guerra Aznaran na solicitude de admisión ao proceso selectivo é a de “ Diplomada en empresas e actividades turísticas”. A equivalencia é o recoñecemento de que un título ten os mesmos efectos académicos e/ou profesionais que outro, si ben non da dereito ao interesado á obtención do título co que se establece a equivalencia. As equivalencias e os seus efectos, poden estar recoñecidas con carácter xeral por algunha normativa, ou ser outorgadas por resolucións individualizadas, previa solicitude do interesado na administración educativa correspondente. En ningunha das normas ás que fai referencia dona Rosa Aurelia Fuentes Guerra Aznaran no seu escrito de 17/02/2014 (Lei Orgánica 2/2006, de 3 de maio, de Educación; Real Decreto 1125/2003, do 5 de setembro, polo que se establece o sistema europeo de créditos e o sistema de cualificacións nas titulacións universitarias de carácter oficial e validez en todo o territorio nacional; Real Decreto 1684/2011, do 18 de novembro, polo que se establece o título de Técnico Superior en Animación Sociocultural e Turística e se fixan as súas ensinanzas mínimas), se recoñece a equivalencia dos títulos de Técnico animación sociocultural” e de “Diplomada en empresas e actividades turísticas”. De acordo co exposto, non se cumpren os requisitos esixidos para a admisión no proceso selectivo de dona María Jesús Escanciano Abalo. Vista a proposta do xefe do Servizo de Persoal e Organización do 26 de febreiro de 2014 (documento UPOYI006R do expediente UPO/2013/97). Vista a nota informativa de Secretaría núm.10/2014 na que se informa desfavorablemente a aprobación da lista de admitidos e excluídos. De acordo cos antecedentes indicados, e co disposto na base 4 das bases xerais para a selección de funcionarios de carreira e persoal laboral fixo do Concello de Culleredo (BOP 15.10.2009) e en virtude do disposto no artigo 21.1 da Lei 7/1985, do 2 de abril, reguladora das bases de réxime local, Primeiro.- Aprobar a lista definitiva de admitidos e excluídos no proceso selectivo convocado para cubrir unha praza de técnico/a animación sociocultural (consolidación emprego temporal), de acordo co seguinte detalle: Segundo.- Convocar á aspirante á realización do primeiro exercicio, na data, hora e lugar que se indican: Data: 12 de maio de 2014 Hora: 17:00 horas Lugar: Casa do Concello, Rúa do Concello, núm.12, 15 189 Tarrío – Culleredo. Contra a presente resolución, que pon fin á vía administrativa poderá interpoñerse recurso potestativo de reposición ante a Alcaldía-Presidencia, no prazo dun mes a contar desde o día seguinte ao da notificación do presente acto, ao abeiro do establecido no artigo 117.1 da Lei 30/1992, de 26 de novembro; ou ben, directamente, recurso contencioso-administrativo ante o Xulgado do Contencioso-Administrativo de A Coruña que corresponda, no prazo de dous meses, desde o día seguinte ao da recepción da presente notificación, de acordo co establecido nos artigos 8.1 e 46.1 da Lei 29/1998, de 13 de xullo. Non poderá interpoñerse recurso contencioso-administrativo, se se interpuxera o potestativo de reposición, en tanto non se resolva expresamente ou se produza a desestimación presunta do mesmo polo transcurso do prazo dun mes desde a súa interposición, de acordo co establecido no artigo 117.2 da Lei 30/1992, de 26 de novembro. Neste caso, o prazo para a interposición do recurso contencioso-administrativo será de dous meses desde a resolución expresa do recurso, a contar desde o día seguinte ao da notificación do mesmo; ou ben, seis meses, a contar desde o día seguinte en que deba entenderse desestimado por silencio administrativo o citado recurso potestativo de reposición. En todo caso, poderá interpoñer calquera outro recurso que estime conveniente para a defensa dos seus intereses.” Culleredo, 12 de marzo de 2014 Concelleira de Administración local e Cultura Gerd Antoan Daia Hategan